को-जैनरेशन प्लांट इसी महीने पैदा करेगा बिजली
चीनीमिल में लगाए गए 15 मैगावाट के को-जैनरेशन प्लांट से इसी महीने के अंत तक बिजली का उत्पादन शुरू किया जाएगा। प्लांट शुरू होने में 3 साल की देरी हुई है। प्लांट शुरू होने से एक ओर जहां क्षेत्र में रोजगार के अवसर मिलेंगे, वहीं इससे चीनी मिल को भी करीब ढाई से तीन करोड़ रुपए सालाना आय होगी। प्लांट का काम करीब-करीब 98 फीसदी पूरा हो चुका है। ट्रायल चल रहे हैं। इसकी बिजली से केवल चीनी मिल चलेगी, बल्कि बिजली पावरकॉम को बेची भी जाएगी।
नवांशहर पावर प्राईवेट लिमिटेड के प्रोजेक्ट मैनेजर वीके छज्जर ने बताया कि को-जैनरेशन प्लांट 15 मैगावाट का है। सालाना 180 मैगावाट बिजली पैदा होगी। महीने में करीब 15 मैगावाट। इसमें से 4 मैगावाट बिजली चीनी मिल को चलाने के लिए दी जाएगी। बाकी 11 मैगावाट बिजली पावरकॉम को बेची जाएगी। बेची जाने वाली बिजली की इनकम का साढ़े 5 फीसदी हिस्सा भी चीनी मिल को सालाना दिया जाएगा, जो अनुमानित करीब ढाई करोड़ रुपए बनते हैं। सीजन के दौरान प्लांट गन्ने से रस निकाले जाने के बाद सूखे बगास से चलाया जाएगा। इसके बाद जरूरत के अनुसार पराली, गेहूं की नाड़, तूड़ी आदि बायोमास से भी को-जैनरेशन प्लांट को आपरेट किया जाएगा ताकि प्लांट 12 महीने काम कर सके। यही नहीं एेसी सूरत में अगर किन्हीं कारणों की वजह से साल भर को-जैनरेशन प्लांट नहीं चल पाता तो कंपनी की तरफ से चीनी मिल को 50 लाख रुपए सालाना दिए जाने का प्रावधान है।
प्रोजेक्ट मैनेजर के अनुसार सब कुछ सही रहा तो मार्च महीने के अंत तक प्लांट पूरी तरह चला दिया जाएगा जबकि मौजूदा समय में प्लांट के ट्रायल चल रहे हैं। बता दें कि करीब 80 करोड़ रुपए की लागत से बन के तैयार हुआ को-जैनरेशन प्लांट 15 साल के लिए कंपनी की ओर से आपरेट किया जाएगा। चीनी मिल में यह प्लांट बिल्ट, आपरेट एंड ट्रांसफर योजना के तहत तैयार किया गया है। जिसके चलते लीज के अनुसार 15 साल पूरे होने पर प्लांट चीनी मिल का हो जाएगा।
वीके छज्जर
करीब 100 लोगों को मिलेगा रोजगार
प्रोजेक्टमैनेजर वीके छज्जर ने बताया कि प्लांट चलने से करीब 100 से अधिक लोगों को रोजगार मिलेगा। प्रोजेक्ट के तहत करीब 30 इंजीनियर, करीब 20 आपरेटर, 8 इलेक्ट्रीशियन रैगुलर रूप से रखे जाने हैं। 30 से 40 लोग लेबर के रखे जाने हैं ताकि प्लांट को सफलतापूर्वक चलाया जा सके। उन्होंने बताया कि रखे जाने वाले कर्मियों की इंटरव्यू चल रही हैं।
जमीन मिलने के कारण प्लांट चलाने में 3 साल देरी
चीनीमिल में वर्ष 2009 में को-जैनरेशन प्लांट का नींव पत्थर रखा गया था। काम 2 साल में पूरा होना था। मगर कंपनी को तीन साल तक जमीन ही नहीं मिल पाई जिसके चलते तीन साल तक काम शुरू ही नहीं हो पाया जिससे कंपनी को प्रोजेक्ट शुरू करने के लिए मिलने वाली सहायता भी रुक गई। अब काम अंतिम चरणों पर है। इसी बीच पावरकॉम को बिजली बेचे जाने की बात चली, मगर पावरकॉम के ग्रिड तक बिजली पहुंचाने के लिए खंभे लगाने में समय लग गया। जो प्लांट 2011-12 के दरमियां चलना चाहिए था वह अब जाकर चलेगा।
रोजाना 15 मेगावाट बिजली बनाएगा नया प्लांट
चीनीमिल में लगा पुराना को-जैनरेशन प्लांट 1 टन फ्यूल (ईंधन) से 1.8 टन स्टीम निकालता है, जबकि नए प्लांट में 1 टन फ्यूल से 2.5 टन स्टीम पैदा होगी। इसके चलते पुराने प्लांट के मुकाबले नई टरबाइन 15 मेगावाट बिजली रोजाना पैदा करेगी।
hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva